b'\n_START_ARTICLE_\nQuarter horse\n_START_PARAGRAPH_\nHesteracen quarter horse er en varmblod, og menes at have arabere, berbere, turkmenske heste, andalusiere og engelsk fuldblod som forf\xc3\xa6dre. Den stammer fra USA, hvor den er opkaldt efter et "quarter-mile-race" (et v\xc3\xa6ddel\xc3\xb8b) i 1700-tallet. Den er st\xc3\xa6rk og udholdende og er i mange \xc3\xa5r blevet brugt som kv\xc3\xa6ghest. I USA er der i dag over to millioner registrerede quarter-horses._NEWLINE_Den er en af verdens hurtigste heste, og rekorden for en kvart mil (0,4 km) er 20 sekunder._NEWLINE_Den findes i alle farver, undtagen broget (plettet) og bliver mellem 145-155 cm i stangm\xc3\xa5l.'